પરંતુ રામનવમીના દિવસે ઉત્તરાખંડના હરિદ્વારમાં હર કી પૌડી પર ગંગાકિનારેનું દૃશ્ય એનાથી ઊલટું જોવા મળ્યું. યોગગુરુ સ્વામી રામદેવના ૨૪મા સંન્યાસ દિવસે માહિતી ટેક્નોલોજીથી લઈને કાયદો, ડૉક્ટર અને કોમ્પ્યુટર સાયન્સમાં ઉચ્ચ શિક્ષા પ્રાપ્ત તથા વેદ-વેદાંત દીક્ષિત ૪૧ વિદુષી બહેનો અને ૫૧ બ્રહ્મચારી જ્યારે ભગવા વસ્ત્રમાં એક સાથે સંન્યાસ દીક્ષા લઈ રહ્યા હતા ત્યારે તેમના પરિવારજનો ન માત્ર ગૌરવ અનુભવતા હતા, પરંતુ પોતાના દીકરા-દીકરીઓને ગળે લગાવી. ઋષિ-મુનિઓની સંસ્કૃતિને આગળ વધારવા માટે આશીર્વાદ આપી રહ્યા હતા. ચારેય બાજુથી તેમના ઉપર પુષ્પવર્ષા થઈ રહી હતી. ગંગાકિનારેનું આ ભાવવિભોર દૃશ્ય ન માત્ર અદ્ભુત હતું, પરંતુ એ ભ્રમને પણ તોડી રહ્યું હતું કે મજબૂરીમાં કોઈ સાધુ-સંન્યાસી બને છે. અત્રે ઉલ્લેખનીય છે કે યોગ-ઋષિ સ્વામી રામદેવે ૨૦૫૦ સુધી ભારતને આધ્યાત્મિક મહાશક્તિ બનાવવાના સંકલ્પને કેન્દ્રમાં રાખી ૧૦૦૦ ઉત્તરાધિકારી સંન્યાસી તૈયાર કરવાની ઘોષણા કરી છે, જેના ભાગપે પહેલીવાર ૯૨ સંન્યાસીઓ તેમણે દેશને સમર્પિત કર્યા છે. ૨૦ માર્ચથી પતંજલિ યોગપીઠના આચાર્ય કુલમની ધરતી પર નવનિર્મિત ઋષિ ગ્રામમાં ચાલી રહેલ ચતુર્વેદ મહાપરાયણ યજ્ઞ બાદ દીક્ષાર્થીઓનો મુંડન સંસ્કાર કરવામાં આવ્યો. ત્યાર બાદ ગંગાકિનારે સફેદ વસ્ત્રનો ત્યાગ કરાવી ભગવાં વસ્ત્ર ધારણ કરાવવામાં આવ્યાં અને સ્વામી રામદેવ સહિત મુખ્ય સંતોની છત્રછાયામાં દીક્ષાર્થીઓના માથા ઉપર પુરુષ સૂક્તના મંત્રોથી ૧૦૮ વાર ગંગાજળથી અભિષેક કરી સંન્યાસ દીક્ષાનો કાર્યક્રમ વિધિપૂર્વક પૂર્ણ કરવામાં આવ્યો.